Albumet ble spilt inn i Duper Studio i Bergen våren og sommeren 2012 og er produsert av Jørgen Træen, Yngve Sætre og Janove Ottesen. Albumet ble lansert ved hjelp av en mobilapp «The Kaizervirus», hvor en og en låt ble sluppet og deretter måtte «smittes» fra mobil til mobil. «Aldri vodka, Violeta» var første sang ut gjennom appen. Bandet lot en heldig utvalgt fan bli den første som fikk albumet og fikk være med på hele lanseringsprosessen. Det ble Steffen Berland fra Rossland, som i denne tiden ble omtalt av Janove Ottesen som «Kaizers' syvende medlem».